River of Love กิจกรรมดี ๆ ที่ทาง ททท. สำนักงานกาญจนบุรี, เทวมันตร์ทรา  รีสอร์ท แอนด์ สปา,บริษัทแม่น้ำแคว มีเดียแอนด์ออแกนไนซ์ และ บริษัทแอททิทูทพลัส เอท ร่วมกันจัดขึ้น เพื่อให้เป็นเทศกาลแห่งความรักริมฝั่งแม่น้ำแควสำหรับทุกคู่รัก ในวันเสาร์ที่ 12 กุมภาพันธ์ 2554 นี้ ด้วยกิจกรรมแสนสนุก สุดโรแมนติก อาทิ คาราวานคู่รัก เส้นทางกรุงเทพฯ - กาญจนบุรี แล้วร่วมเดินทางไปกับขบวนรถไฟรักบนเส้นทางรถไฟสายประวัติศาสตร์ของโลก พร้อมกิจกรรมปล่อยลูกโป่ง 2011 ลูก เพื่อประกาศถึงความรักและสันติภาพ ที่กลางสะพานข้ามแม่น้ำแคว ล่องแพทานอาหารกลางวันบนสายน้ำแห่งความรักทั้ง 3 สาย (แควใหญ่ แควน้อย  และแม่กลอง) พร้อมทำของขวัญสุดพิเศษให้คู่รัก แล้วเติมเต็มคืนวันอันแสนโรแมนติก ณ โรงแรมห้าดาวสุดหรู เทวมันตร์ทรา รีสอร์ท แอนด์ สปา จังหวัดกาญจนบุรี